**Астана қаласы мәслихатының тұрақты комиссияларының біріккен отырысының қаулысы 6 қазан 2016 жыл**

**Астана қаласының аумағында   
сыртқы (визуалды) жарнаманы   
орналастыру  тәртібі және шарттары   
туралы  қағиданы сақтау туралы**

Қалалық мәслихаттың тұрақты комиссияларының көпшілік тыңдауларында «Астана қаласының Сәулет және қала құрылысы басқармасы» ММ басшысының орынбасары Г.М. Кивенованың Астана қаласының аумағында сыртқы (визуалды) жарнаманы орналастыру тәртібі және шарттары туралы қағиданы сақтау жөніндегі есебін қарастырып, талқылай отыра, қалалық мәслихаттың тұрақты комиссиялары атқарушы органдар елордада жарнаманы тарату, орналастыру және пайдалану үшін қажетті жағдайларды қамтамасыз ету жөнінде нысаналы жұмыстар жүргізіп жатқандығын анықтады.

Сыртқы (визуалды) жарнаманы орналастыруды бақылауды күшейту және тиісті түрде жасалмаған жарнаманы бұзу бойынша жұмыстарды шұғыл орындау мақсатында Астана қаласы мәслихатының 2015 жылғы 18 наурыздағы №340/48-V шешімімен Астана қаласының аумағында сыртқы (визуалды) жарнаманы орналастыру тәртібі және шарттары туралы қағида (бұдан әрі - Қағида) бекітілді.

Көпшілік тыңдауларға қатысушылар ұсынылған материалдарды қарастырып және Астана қаласының аумағында жарнамаларды жасайтын, орналастыратын және пайдаланатын шағын кәсіпкерлік субъектілерінің Қағидамен анықталған талаптарын сақтау мәселелерін талқылап, қала әкімдігі және қалалық құрылымдық бөлімшелер сыртқы жарнама нарығын дамыту үрдісін реттеу және оны қаланың және тұрғындардың қалыптасқан дәстүрлер, мүдделері есебімен жүйелендіру бойынша іс-шаралар кешенін іске асырады.

2016 жылдың 1 қыркүйегі жағдайы бойынша қаланың аумағында 494 жарнамалық құрамалар орналастырылған, оның ішінде «билбордтар» - 352, «пилондар» - 142 бірлік.

Сәулет және қала құрылысы басқармасы Мемлекеттік кірістер департаментімен, «Алматы», «Есіл», «Сарыарқа» аудандары әкімдері аппараттарымен бірге тұрақты негізде рұқсат беру құжаттарынсыз орналастырылған сыртқы (визуалды) жарнама объектілерін анықтау бойынша рейдтік іс-шаралар өткізеді.

Қолданыстағы нормативтік құқықтық актілер шегінде Сәулет және қала құрылысы басқармасы Астана қаласының аумағында сыртқы (визуалды) жарнама саласында мемлекеттік реттеуді іске асырады, үлгілер қарастырылады және оларды орналастыруға рұқсат құжаттары беріледі.

2015 жылдың маусымынан 2016 жылдың қыркүйегі бойынша кезеңде жарнамаларды ілудің 726 үлгісі қарастырылып, келісілді, Қағиданың талаптарына сәйкес болмағандықтан жарнамаларды орналастыруға келісім берілген жоқ.

Елорданың сәулеттік бейнесін жақсарту үшін Сәулет және қала құрылысы басқармасы тиісті түрде орындалмаған жарнамаларды орналастыруды, алдын алуды және болдырмауды мемлекеттік бақылауды іске асырады, сыртқы жарнаманы орналастыру үрдісінде туындаған қатынастарды реттеу үшін қажетті жағдайларды құру бойынша шаралар қабылданады.

Астана қаласының Ішкі істер департаментінің қызметкерлері Қазақстан Республикасының әкімшілік құқық бұзушылықтар туралы кодексінің 505-бабы бойынша әкімшілік құқық бұзушылық туралы 30-дан астам хаттама толтырды.

Сәулет және қала құрылысы басқармасы сыртқы жарнама тиіссіз түрде орналасқан объектілерді мүжбүрлеп бұзу үшін сот оогандарына 8 шағым дайындап, ұсынды, оның 7 шағымы сот шешімі бойынша толық түрде қанағаттандырылды.

Тілдерді дамыту басқармасы «Жарнама  туралы», «Қазақстан Республикасындағы тілдер туралы» Қазақстан Республикасы заңдарын сақтауды тұрақты бақылауды іске асырады. Жеке және заңды тұлғаларға ақпараттық және жарнамалық сипаттағы үлгілік жобаларын келісу бойынша қызметтер көрсетіледі.

Сонымен бірге, қалалық мәслихаттың тұрақты комиссиялары Астана қаласының аумағында сыртқы (визуалды) жарнаманы орналастыру тәртібі және шарттары туралы қағиданың талаптарын сақтау бойынша жүргізілген іс-шараларға қарамастан елорданың жарнамалық саласында шешілмеген мәселелер мен проблемалар бар.

Жарнама қызметі саласындағы заңнамалық нормативтік құқықтық актілерді және Астана қаласының аумағында сыртқы (визуалды) жарнаманы орналастыру тәртібі және шарттары туралы қағиданы сақтауды тиіссіз түрде бақылау  «Жарнама  туралы», «Қазақстан Республикасындағы тілдер туралы» Қазақстан Республикасының заңдарын сақтамауға және жарнаманы өздігінен орналастыруға әкеледі. 2015 жылдың маусымынан 2016 жылдың қыркүйегі бойынша сыртқы жарнама объектілерін өздігінен орналастырған тұлғаларға түсіндіру сипатындағы 1660 хабарландыру берілді, оның ішінде жарнама иелері өз күштерімен 202 объектіні бұзды.

Жарнамалық құрылғыларды оларға кейіннен мониторинг жүргізумен және жарнамалық өнімнің эстетикалық түрін және мазмұнды бөлігін бақылаумен орналастыруға рұқсат беру құжаттарын беру мәселелері толық түрде реттелмеген.

Мемлекеттік және орыс тілдеріндегі жарнамалық жазулардың сәйкессіздігі фактілері бар, оларды жазу кезінде қателер жіберіледі.

Жұмыс тәртібі туралы маңдайшалардың, ақпараттың орналасуын, сыртқы (көрнекі) жарнама объектілеріне жатпайтын жаймасөрелердің және терезелердің сыртқы және ішкі безендірілуін бірыңғай мемлекеттік реттеу жүйесінің болмауы, әртүрлі қызметтер көрсететін, жұмыстарды орындап, тауарларды сататын кәсіпорындар санының ұлғаюы кез келген ғимараттың және құрылыстың жалпы сәулеттік стиліне кері ықпалын тигізеді, олардың тәртіпсіз, бақылаусыз орналасуына және тауарлар мен қызметтер іске асырылатын орындарда маңдайшалардың, өзге де жарнамалық-ақпараттық объектілердің ұлғаюына әкеліп соғады.

Жарнама саласындағы кәсіпкерлік субъектілерінің кеңсе ғимараттарында, сауда орталықтарында, базарларда жарнама объектілерін орналастыру кезінде Астана қаласының аумағында сыртқы (көрнекі) жарнаманы орналастырудың тәртібі мен шарттары туралы қағидаларды , қолданыстағы заңнаманы сақтамау, жарнама құрылымдарын өндірген кезде сапасыз және заманауи емес материалдарды орналастыру фактілері орын алады.

Қалада мемлекеттік мерекелерге, есте қалар оқиғаларға және тарихи күндерге арналған іс-шараларға сыртқы безендіру және әлеуметтік жарнама орналастыру және насихаттау жөніндегі іс-шаралар толық мөлшерде іске асырылмайды.

Қалалық мәслихаттың тұрақты комиссияларының бірлескен отырысының көпшілік тыңдауларына қатысушылар талқылау қорытындысы бойынша төмендегіні **ҰСЫНДЫ**:

**1.     Астана қаласының әкімдігі:**

- қаланы сыртқы жарнамалық-ақпараттық безендіруді жақсарту үшін Қазақстан Республикасының жарнама туралы заңнамасын, Астана қаласының аумағында сыртқы (көрнекі) жарнаманы орналастырудың тәртібі мен шарттары туралы қағидалардың, қолданыстағы заңнаманың сақталуы бойынша бақылауды күшейту жөнінде жарнама таратушыларына қатысты шара қабылдасын;

- жарнама туралы заңды жетілдіру мақсатында Қазақстан Республикасының Парламентіне жұмыс тәртібі туралы маңдайшалардың, ақпараттың орналасуын, сыртқы (көрнекі) жарнама объектілеріне жатпайтын жаймасөрелердің және терезелердің сыртқы және ішкі безендірілуін бірыңғай мемлекеттік реттеу жүйесін енгізу мәселесіне ынтагерлік білдірсін.

**2. Сәулет және қала құрылысы басқармасы:**

- жарнама қызметі түрін жақсарту мақсатында өз құзыретінің шеңберінде Астана қаласының аумағында сыртқы (көрнекі) жарнаманы орналастырудың тәртібі мен шарттары туралы қағидалардың талаптарын сақтай отырып, кейін жағдайға мониторинг және бақылау өткізумен, орналастыруға рұқсат құжаттарын беруден бастап оларды орнатуға дейін жарнамалық объектілердің орналасуына тиісті бақылауды жүзеге асырсын;

- елорданың сәулеттік келбетін жақсарту үшін жарнамалық ақпаратты тарату және орналастыру үшін дайын нысанға келтіруді жүзеге асыратын жеке және заңды тұлғаларға жарнамалық құрылымдардың сенімділігі мен қауіпсіздігін қамтамасыз ете отырып, оларды өндірген кезде сапалы және заманауи материалды қолдану ұсынылсын;

- кеңсе ғимараттарында, сауда орталықтарында, базарларда жарнама объектілерін орналастыру кезінде Астана қаласының аумағында сыртқы (көрнекі) жарнаманы орналастырудың тәртібі мен шарттары туралы қағидаларды, қолданыстағы заңнаманы сақтау, тиіссіз түрдегі жарнаманың алдын алу және іске асырмау жөніндегі жұмысты жандандырсын.

**3. Сәулет және қала құрылысы басқармасы, Автомобиль жолдары басқармасы:**

- сыртқы (көрнекі) жарнаманың таратылуына, орналастырылуына бақылауды күшейтсін;

- қолданыстағы заңнама шеңберінде аялдама павильондарында, қоғамдық қалалық көлікте жарнама орналастырудың мәселелерін реттесін.

**4. Сәулет және қала құрылысы басқармасы, Автомобиль жолдары басқармасы:**

- жарнамалық ақпараттың таралуын және орналастырылуын жүзеге асыратын жеке және заңды тұлғалармен «Жарнама туралы», «Қазақстан Республикасындағы тілдер туралы» Қазақстан Республикасының Заңдарын және сауда орталықтарында, базарларда жарнама объектілерін орналастыру кезінде Астана қаласының аумағында сыртқы (көрнекі) жарнаманы орналастырудың тәртібі мен шарттары туралы қағидаларды сақтау бойынша түсіндіру жұмысын тұрақты негізде өткізіп отырсын;

- жарнама таратушылардың Қазақстан Республикасының жарнама туралы заңнамасын сақтауы, жарнаманың негізгі мәтінін аударған кезде дұрыс аударылмауына жол бермеу және мемлекеттік және орыс тілдеріндегі жарнамалық жазбалардың түпнұсқалылығын сақтау бойынша шара қабылдау.

**5. Ішкі саясат басқармасы және Сәулет және қала құрылысы басқармасы:**

**-**мемлекеттік мерекелерге, есте қалар оқиғаларға және тарихи күндерге арналған іс-шараларға сыртқы безендіру және әлеуметтік жарнама орналастыру және  қамтамасыз ету жөніндегі шаралар бойынша жұмысты жандандырсын.

**Астана қаласы**

**мәслихатының хатшысы                                                             Ж. Нұрпейісов**